
Nr. 6438 /22.10.2026
ANUNȚ
privind organizarea concursului pentru ocuparea unor funcții contractuale vacante
[bookmark: _Hlk152584007]        Consiliului Local al Comunei Budeasa , în conformitate cu prevederile HG nr.1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice ,cu prevederile art. 554 alin.(7) din O.U.G. nr.57/2019 privind Codul administrativ, organizează concurs de recrutare în data 16.11.2026,  pentru ocuparea următoarelor funcţii contractuale de execuţie vacante, pe durată nedeterminată, din cadrul  Serviciului de Alimentare cu Apă și Canalizare al Comunei Budeasa ,cu personalitate juridică, aflat în subordinea Consiliului Local al Comunei Budeasa
I. Funcțiile contractuale scoase la concurs
1. Denumirea postului: Casier
Număr posturi: 1
Nivelul postului: de execuție
Durata contractului: nedeterminată
Durata timpului de muncă: 8 ore/zi, 40 ore/săptămână.
2. Denumirea postului: Muncitor calificat I
Număr posturi: 4
Nivelul postului: de execuție
Durata contractului: nedeterminată.
Durata timpului de muncă: 8 ore/zi, 40 ore/săptămână.
II. Condiții generale de participare
Pentru a ocupa un post contractual vacant sau temporar vacant candidaţii trebuie să îndeplinească următoarele condiţii generale, conform art. 15 al Regulamentului-cadru aprobat prin Hotărârea Guvernului nr.1336/2022, cu modificările şi completările ulterioare: 
   a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
   b) cunoaște limba română, scris și vorbit;
   c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările și completările ulterioare;
   d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
   e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
   f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoana candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
   g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru savârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii.
    
III. Condiții specifice de participare
1.Pentru postul de Casier 
· studii:  medii(liceale) absolvite cu diploma de bacalaureat .
· vechime în muncă : 7 ani;
· nu este obligatoriu, însă constituie un avantaj absolvirea unui curs de calificare/perfecționare recunoscut în domeniu (ex: Casier, Operator introducere, validare și prelucrare date sau Contabilitate primară). 
2.Pentru posturile de Muncitor calificat I  (4 posturi):
-Muncitor calificat I (instalator apă)  - 2 posturi
· studii: medii (liceale sau școli profesionale) absolvite cu diplomă de bacalaureat / certificat de absolvire, sau studii generale.
· calificare profesională în domeniul tehnic de specialitate, dovedită prin diplomă, certificat de calificare profesională sau alt document recunoscut potrivit legii, în una dintre următoarele meserii: instalator rețele de apă și canalizare, instalator instalații tehnico-sanitare și de gaze, operator instalații apă și canalizare sau într-o calificare echivalentă, relevantă pentru atribuțiile postului.                                                                                
· vechime în muncă : minim 1 an;
· alte condiții specifice : permis de conducere categoria B .
-Muncitor calificat I (canalizare)  - 1 post
· studii: medii (liceale sau școli profesionale) absolvite cu diplomă de bacalaureat / certificat de absolvire, sau studii generale;
· calificare profesională în domeniul tehnic de specialitate, dovedită prin diplomă, certificat de calificare profesională sau alt document recunoscut potrivit legii, în una dintre următoarele meserii: instalator rețele de apă și canalizare, instalator instalații tehnico-sanitare și de gaze, operator instalații apă și canalizare sau într-o calificare echivalentă, relevantă pentru atribuțiile postului;                                                                                
· vechime în muncă : minim 1 an;
· alte condiții specifice : permis de conducere categoria B .
-Muncitor calificat I (operator stație epurare)  - 1 post
· studii: medii (liceale sau școli profesionale) absolvite cu diplomă de bacalaureat / certificat de absolvire, sau studii generale;
· calificare profesională în domeniul tehnic de specialitate, dovedită prin diplomă, certificat de calificare profesională sau alt document recunoscut potrivit legii, în domeniul exploatării și operării instalațiilor de tratare a apei, operator instalații apă și canalizare, operator la tratarea apei tehnologice sau într-o calificare echivalentă;                                                                      
· vechime în muncă și în specialitatea studiilor: minim 1 an;
· alte condiții specifice : permis de conducere categoria B .

IV. Dosarul de concurs
Dosarele de concurs se depun în termen de 10 zile lucrătoare de la data publicării anunțului, respectiv în perioada 23.10.2026- 05.11.2026, inclusiv, până la ora 15.00, la sediul Primăriei Budeasa.
Dosarul de concurs va conține documentele prevăzute la art. 35 din HG nr. 1.336/2022, cu modificările și completările ulterioare, respectiv:
a) formular de înscriere la concurs, conform modelului prevăzut la anexa nr. 2 la H.G. nr.1336/2022 și afișat pe pagina de internet a Primăriei Budeasa - WWWcomuna budeasa.ro  la sectiunea "angajări și concursuri";
 b) copia actului de identitate sau orice alt document care atestă identitatea, potrivit legii, aflate în termen de valabilitate;
 c) copia certificatului de căsătorie sau a altui document prin care s-a realizat schimbarea de nume, după caz;
 d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului;
 e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;
  f) certificat de cazier judiciar sau, după caz, extrasul de pe cazierul judiciar;
  g) adeverința medicală care să ateste starea de sănătate corespunzatoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
   h) curriculum vitae, model comun european.

* Adeverința medicală se prezintă în formatul standard prevăzut de legislația în vigoare. Pentru candidații cu dizabilități care solicită adaptarea rezonabilă a condițiilor de concurs, se depune și copia certificatului de încadrare în grad de handicap.
* Dosarele de concurs se depun la sediul instituției sau se transmit prin poștă, curier, e-mail ori platforme informatice, în condițiile prevăzute de HG nr. 1336/2022. Documentele transmise electronic se prezintă în format PDF, cu dimensiunea maximă de 1 MB, și trebuie să fie lizibile.
* Candidații care transmit dosarele electronic sau prin poștă/curier au obligația de a prezenta documentele originale prevăzute de lege pentru certificare, cel târziu până la data și ora desfășurării probei scrise sau practice, după caz.
* Candidații cu dizabilități pot solicita adaptarea condițiilor de concurs, în termenul de depunere a dosarelor, prin indicarea măsurilor necesare pentru asigurarea accesibilității probelor.
 * Copiile de pe actele solicitate se prezintă însoțite de documentele originale, care se certifică cu mențiunea „conform cu originalul“ de către secretarul comisiei de concurs.
V. Calendarul de desfășurare a concursului
· Termen-limită de depunere a dosarelor: 23.10.2026 - 05.11.2026, ora 15.00;
· Selecția dosarelor: în termen de două zile lucrătoare de la expirarea termenului de depunere a dosarelor, respectiv 06–09.11.2026;
· Proba scrisă ( pentru postul de casier): 16.11.2026, ora 9.00;
· Proba practică (pentru posturile de muncitor calificat) : 16.11.2026, ora 11.00
· Interviul: în termen de 4 zile lucrătoare de la data susținerii probei scrise;
· Comunicarea rezultatelor la fiecare probă a concursului se realizează prin afișare la sediul și pe pagina de internet a instituției în termen de o zi lucrătoare de la data finalizării probei; 
· Depunerea contestațiilor  după afișarea rezultatelor obținute la selecția dosarelor, proba scrisă și interviu se realizează în termen de cel mult o zi lucrătoare de la data afișării rezultatelor.
· Comunicarea rezultatelor la contestatiile depuse se realizeaza prin afisare la sediul institutiei publice organizatoare a concursului si pe pagina de internet a acesteia, imediat dupa solutionarea contestatiilor.
VI. Bibliografie și tematică
· Bibliografia și tematica pentru postul de Casier 
1. Ordonanța de Urgență a Guvernului nr. 57/2019 privind Codul Administrativ, cu următoarea tematică: 
  -Partea VI, Titlul III-Personalul contractual din autoritățile și instituțiile publice; 
2. Ordinul MFP nr. 2634/2015 privind documentele financiar-contabile: Tematica: integral; 
3. Legea nr. 22/1969 privind angajarea gestionarilor, constituirea de garanții și răspunderea în legătură cu gestionarea bunurilor autorităților și instituțiilor publice: Tematica: integral;
4. Decretul nr. 209/1976 pentru aprobarea Regulamentului operațiilor de casă ale instituțiilor publice (pentru aspectele ce țin de disciplina de casă, încasări și plăți)- Tematica: integral.

· Bibliografia și tematica pentru postrile de Muncitor calificat din cadrul Serviciu de Alimentare cu Apă și Canalizare
1. LEGEA nr. 319 din 14 iulie 2006 a securității și sănătății în muncă:Tematica - Capitolul IV – Obligațiile lucrătorilor.
Atribuțiile pentru fiecare post sunt prevăzute în anexa la prezentul anunț .
VII. Locul și datele de contact
Relaţii suplimentare se pot obţine la sediul Primăriei comunei Budeasa  din strada Budeasa Mare, nr.12, judeţul Argeş,  tel/fax 0248236457, adresa e-mail:primarie@budeasa.cjarges.ro, persoană de contact – Slabu Andreea Alina-inspector în cadrul Compartimentului Resurse Umane.               


PRIMAR
NICOLAE MIHAIL RACHIERU





Întocmit
Inspector
Slabu Andreea Alina 


Anexa la anunțul de concurs nr. 6438 / 22.10.2026

· Atribuțiile postului de  CASIER 
- Se ocupă de distribuirea facturilor de apă și alte lucrări , încasează contravaloarea lor și depune banii încasați pe bază de borderou predare primire la casierie în termenul legal;
- Are obligația distribuirii facturilor manuale după completarea cu toate datele privind expedierea (nume, delegat, BI/CI, data, ora, semnătura beneficiarului), iar în cazul facturilor automate după completarea centralizatorului cu semnăturile clienților;
- După distribuirea facturilor, îndosariază centralizatoarele pe luni, iar al doilea exemplar al facturilor manuale îl returnează compartimentului Contabilitate;
- Periodic (3 luni) citește și înregistrează într-un carnet special indexul afișat de contorii de apă rece, montați la casele particulare din Budeasa, în vederea facturării acestor consumuri; are obligația de a solicita consumatorului semnătura pe carnetul de citire, care să confirme consumul înregistrat de contor;
- Transmite carnetele completate compartimentului Contabilitate pentru emiterea facturilor fiscale conform înregistrărilor, până cel târziu data de 27–28 a lunii;
- Participă la inventarierea caselor particulare și a societăților comerciale, împreună cu persoana care întocmește contractele, numai în situația în care se solicită acest lucru;
- Verifică buna funcționare a apometrelor și, în cazul în care constată nereguli (apometre cu geamuri sparte, lipsa sigiliului, neconcordanță index), informează în scris Serviciul Apă–Canalizare;
- Comunică imediat în scris șefului ierarhic toate modificările care sunt depistate în teren, privind contractele încheiate, în cazul în care persoanele fizice de la casele din Budeasa nu sesizează prin cereri aceste modificări către conducerea societății, precum și cei care nu dețin contracte de furnizare apă rece;
- Urmărește restanțele la casele particulare și ia măsuri pentru încasarea acestora, propune măsuri de recuperare a debitelor (debranșare), comunică debitorii care trebuie acționați în judecată;
- Distribuie somații către abonații cu restanțe ;
- Când i se solicită, distribuie contracte de furnizare apă rece și canalizare către abonații din zona deservită;
- Distribuie contracte de prestări servicii către abonații din zona deservită;
- Pune la dispoziție toate documentele pe care le deține în vederea acționării în judecată a celor răi platnici;
- Semnalează conducătorului ierarhic orice neconformitate sau problemă constatată privind calitatea proceselor desfășurate;
- Respectă normele de protecția muncii și normele de protecție PSI;
- Monitorizează utilizarea resurselor și notifică asupra disfuncționalităților observate;
- Folosește eficient timpul de muncă;
- Respectă Regulamentul Intern;
- Îndeplinește și alte activități conexe postului solicitate de conducerea Serviciului și/sau șeful ierarhic superior prin ordin scris sau verbal;
- Alte atribuții specifice: implementarea și dezvoltarea SCIM.

RESPONSABILITĂȚI :
a. Privind relațiile interpersonale/comunicarea:
-Asigură relații de colaborare corecte și neconflictuale cu colegii și superiorii, promovând un climat de muncă bazat pe respect reciproc;
-Manifestă amabilitate, tact, răbdare și profesionalism în relația directă cu cetățenii (abonații) care efectuează plăți;
-Păstrează confidențialitatea datelor cu caracter personal ale clienților (conform GDPR) și a tuturor informațiilor economico-financiare ale instituției; nu face nicio declarație publică sau în mass-media decât cu acordul prealabil și expres al conducerii Serviciului Public de Alimentare cu Apă și Canalizare Budeasa.
b. Față de echipamentul din dotare:
-Menține în stare corespunzătoare echipamentul din doatre și nu îl folosește pentru alte scopuri decât pentru cele de serviciu;
-Nu înstrăinează obiectele sau echipamentele din dotare;
c. În raport cu obiectivele postului:
-Își îndeplinește toate sarcinile,respectând termenul de execuție..
d.Privind securitatea și sănătatea în muncă,PSI:
-Conform fișei de protecția muncii;
-Își însușește și respectă prevederile legislației din domeniul securității și sănătății în muncă;
-Respectă normele PSI.
e.Privind regulamentele/procedurile de lucru:
-Respectă cu strictețe regulamentele/procedurile de lucru specifice locului de muncă
· Atribuțiile postului de  Muncitor calificat (instalator apă) din cadrul Serviciu de Alimentare cu Apă și Canalizare
1. Execută lucrări de întreținere și reparații ale instalațiilor interioare și exterioare și ale rețelelor de distribuție a apei potabile, în limitele calificării și atribuțiilor sale.
2. Efectuează verificări periodice ale instalațiilor și rețelelor de distribuție a apei potabile și informează șeful ierarhic cu privire la defecțiunile constatate.
3. Asigură supravegherea și întreținerea curentă a instalațiilor de alimentare cu apă aflate în exploatare.
4. Respectă și aplică măsurile de securitate și sănătate în muncă pentru delimitarea și semnalizarea corespunzătoare a zonei de lucru, potrivit instrucțiunilor și procedurilor aplicabile.
5. Participă la prevenirea și remedierea defecțiunilor, avariilor și incidentelor apărute la instalațiile și rețelele de alimentare cu apă, cu respectarea normelor de securitate și sănătate în muncă.
6. Execută lucrări de revizie și reparații de mică amploare la instalațiile și echipamentele aferente sistemului de alimentare cu apă și canalizare, potrivit calificării și dispozițiilor primite.
7. Utilizează corect și păstrează în stare corespunzătoare echipamentul de lucru și de protecție, sculele, uneltele și dispozitivele din dotare. În relațiile cu cetățenii și beneficiarii serviciului, manifestă un comportament civilizat, respectuos și profesionist. Nu solicită și nu acceptă avantaje materiale necuvenite în legătură cu îndeplinirea atribuțiilor de serviciu.
8. Aduce imediat la cunoștința șefului ierarhic orice defecțiune, anomalie, situație periculoasă sau încălcare a normelor de securitate și sănătate în muncă și de apărare împotriva incendiilor constatată în timpul activității.
9. Respectă interdicția de a consuma sau introduce băuturi alcoolice la locul de muncă și de a se prezenta la serviciu sub influența alcoolului, precum și celelalte reguli aplicabile privind aptitudinea pentru muncă.
10. Utilizează mijloacele auto ale serviciului numai în scopul îndeplinirii sarcinilor de serviciu, cu respectarea dispozițiilor primite și a regulilor de utilizare a acestora, dacă are în atribuții folosirea lor.
11. Păstrează confidențialitatea informațiilor și documentelor de care ia cunoștință în exercitarea atribuțiilor de serviciu și nu le divulgă persoanelor neautorizate.
12. Respectă normele și instrucțiunile de securitate și sănătate în muncă specifice activității desfășurate, precum și măsurile de prevenire a accidentelor de muncă.
13. Respectă regulile de prevenire și stingere a incendiilor, instrucțiunile de lucru și măsurile stabilite pentru evitarea accidentelor și incidentelor de muncă.
14. Îndeplinește cu responsabilitate și în termen sarcinile repartizate, conform calificării, competențelor și atribuțiilor stabilite prin fișa postului.
15. Răspunde de îndeplinirea corespunzătoare a sarcinilor de serviciu, cu respectarea reglementărilor legale, a normelor tehnice și a procedurilor aplicabile activității Serviciului de Alimentare cu Apă și Canalizare.
16. Răspunde, în limitele atribuțiilor sale, de utilizarea corespunzătoare a materialelor, pieselor și echipamentelor repartizate, precum și de calitatea lucrărilor executate.
17. Îndeplinește atribuțiile de serviciu în conformitate cu dispozițiile legale și cu sarcinile repartizate de șeful de formație, șeful serviciului sau conducătorul instituției, potrivit competențelor acestora.
18. Respectă prevederile Regulamentului de organizare și funcționare (ROF), ale Regulamentului intern (RI), precum și procedurile și instrucțiunile interne aplicabile.
19. Respectă normele SU , PSI și aduce la cunostinta șefului ierarhic pericol sau  încălcare;
20. Îndeplinește și alte atribuții specifice postului, dispuse de conducerea serviciului, în condițiile legii și în legătură cu activitatea pentru care este încadrat.
RESPONSABILITĂȚI :

· Răspunde de calitatea și corectitudinea lucrărilor de întreținere, revizie și reparații executate, în limitele atribuțiilor și competențelor sale.
· Răspunde de îndeplinirea atribuțiilor și sarcinilor de serviciu prevăzute în fișa postului, precum și a dispozițiilor legale ale șefilor ierarhici, în limitele competențelor acestora.
· Respectă prevederile Codului muncii, ale contractului individual de muncă și ale celorlalte acte normative aplicabile raportului său de muncă.
· Respectă prevederile Regulamentului intern, ale Regulamentului de organizare și funcționare și ale procedurilor interne aplicabile.
· Respectă programul de lucru stabilit și își îndeplinește sarcinile de serviciu în termenele stabilite.
· Păstrează confidențialitatea informațiilor și a documentelor de care ia cunoștință în exercitarea atribuțiilor de serviciu, cu respectarea obligațiilor legale privind confidențialitatea.
· Răspunde de utilizarea corectă și păstrarea în bune condiții a sculelor, uneltelor, echipamentelor și materialelor primite în folosință, potrivit atribuțiilor sale.
· Utilizează echipamentele și aparatura din dotare în mod corespunzător, conform instrucțiunilor de utilizare, și semnalează șefului ierarhic orice defecțiune sau funcționare necorespunzătoare.
· Respectă normele și instrucțiunile de securitate și sănătate în muncă, precum și măsurile de apărare împotriva incendiilor și de protecție a mediului.
· Informează șeful ierarhic cu privire la avariile, defecțiunile, riscurile și neregulile constatate în timpul desfășurării activității.
· Răspunde de folosirea eficientă și justificată a materialelor și resurselor repartizate pentru executarea lucrărilor.
· Respectă normele legale și tehnice aplicabile activității desfășurate în cadrul Serviciului de Alimentare cu Apă și Canalizare.

· Atribuțiile postului de  Muncitor calificat (canalizare) din cadrul Serviciu de Alimentare cu Apă și Canalizare
1. Execută lucrări de verificare, întreținere și curățare a rețelelor de canalizare și a căminelor de vizitare, potrivit sarcinilor repartizate.
2. Participă la identificarea și remedierea înfundărilor, blocajelor și altor defecțiuni apărute la rețelele de canalizare.
3. Execută lucrări de curățare și decolmatare a canalelor, rigolelor și căminelor de canalizare, în condițiile de lucru stabilite și cu respectarea instrucțiunilor de securitate.
4. Verifică starea căminelor de vizitare, a capacelor și a celorlalte elemente componente ale rețelei de canalizare și semnalează defecțiunile constatate.
5. Participă la lucrările de întreținere și reparare a rețelelor de canalizare, sub îndrumarea persoanei responsabile.
6. Informează imediat șeful ierarhic cu privire la avariile, defecțiunile, blocajele, infiltrațiile sau alte probleme constatate în timpul activității.
7. Utilizează corespunzător uneltele, sculele, echipamentele și materialele repartizate pentru executarea lucrărilor.
8. Respectă instrucțiunile de lucru și măsurile de securitate și sănătate în muncă aplicabile lucrărilor la rețelele de canalizare, inclusiv cele referitoare la lucrul în spații închise și la riscurile asociate acestuia.
9. Utilizează echipamentul individual de protecție și respectă măsurile de semnalizare și delimitare a zonei de lucru.
10. Nu intervine în cămine, canale sau alte spații închise decât în condițiile prevăzute de procedurile de lucru și după aplicarea măsurilor de securitate necesare.
11. Asigură colectarea și evacuarea corespunzătoare a deșeurilor rezultate din lucrările executate, potrivit procedurilor aplicabile.
12. Menține curățenia și ordinea la locul de muncă și utilizează în mod responsabil bunurile aflate în dotare.
13. Respectă normele de prevenire și stingere a incendiilor, precum și regulile de protecție a mediului.
14. Respectă programul de lucru, Regulamentul intern, Regulamentul de organizare și funcționare și instrucțiunile aplicabile activității sale.
15. Manifestă un comportament civilizat și respectuos în relațiile cu cetățenii, beneficiarii serviciului și colegii.
16. Informează șeful ierarhic despre orice situație care poate pune în pericol siguranța persoanelor, funcționarea rețelei de canalizare sau desfășurarea în condiții corespunzătoare a activității.
17. Îndeplinește și alte sarcini specifice postului, dispuse de șeful ierarhic, în condițiile legii și în limitele calificării și competențelor sale.
18. Respectă normele SU , PSI și aduce la cunostinta șefului ierarhic pericol sau  încălcare;
19. Îndeplinește și alte atribuții specifice postului, dispuse de conducerea serviciului, în condițiile legii și în legătură cu activitatea pentru care este încadrat.
RESPONSABILITĂȚI :
· Răspunde de executarea corectă și la timp a lucrărilor de verificare, desfundare, decolmatare și întreținere a rețelelor de canalizare, potrivit sarcinilor repartizate.
· Răspunde de respectarea instrucțiunilor de lucru și a procedurilor tehnice aplicabile activităților desfășurate.
· Răspunde de utilizarea corespunzătoare și păstrarea în bune condiții a sculelor, uneltelor, echipamentelor și materialelor primite în folosință.
· Respectă normele și instrucțiunile de securitate și sănătate în muncă, precum și măsurile de apărare împotriva incendiilor și de protecție a mediului.
· Răspunde de utilizarea echipamentului individual de protecție și de respectarea măsurilor de securitate stabilite pentru lucrările executate.
· Are obligația de a semnala imediat șefului ierarhic defecțiunile, avariile, blocajele și orice situație care poate pune în pericol sănătatea și securitatea persoanelor sau funcționarea rețelei de canalizare.
· Răspunde de semnalizarea și delimitarea corespunzătoare a zonei de lucru, potrivit instrucțiunilor și procedurilor aplicabile.
· Respectă procedurile de securitate pentru lucrul în apropierea căminelor de canalizare și în spații închise, fără a efectua intervenții în condiții nesigure.
· Respectă programul de lucru, prevederile contractului individual de muncă, 
· Păstrează confidențialitatea informațiilor de care ia cunoștință în exercitarea atribuțiilor de serviciu, în condițiile legii.
· Manifestă un comportament civilizat și respectuos față de colegi, cetățeni și beneficiarii serviciului.
· Răspunde, în condițiile legii și în limitele atribuțiilor sale, pentru îndeplinirea sarcinilor de serviciu și pentru respectarea dispozițiilor legale ale superiorilor ierarhici.
· Participă la instruirile profesionale și la instruirile periodice privind securitatea și sănătatea în muncă, potrivit cerințelor postului.
· Utilizează cu responsabilitate materialele și resursele repartizate, evitând risipa și semnalând eventualele deficiențe constatate.
· Îndeplinește celelalte obligații care decurg din funcția ocupată, din fișa postului și din legislația aplicabilă.

· Atribuțiile postului de  Muncitor calificat (operator stație de epurare) din cadrul Serviciu de Alimentare cu Apă și Canalizare
1. Exploatează și supraveghează funcționarea instalațiilor și echipamentelor din cadrul stației de epurare a apelor uzate, cu respectarea instrucțiunilor de exploatare și a procedurilor de lucru.
2. Monitorizează desfășurarea procesului de epurare și urmărește funcționarea corespunzătoare a instalațiilor mecanice, hidraulice și a celorlalte echipamente din dotare, în limita calificării deținute.
3. Efectuează verificări periodice ale pompelor, conductelor, vanelor, grătarelor, bazinelor și ale celorlalte echipamente aferente procesului de epurare.
4. Execută lucrări de întreținere curentă și lucrări simple de remediere a defecțiunilor, în limita competențelor profesionale și cu respectarea instrucțiunilor de securitate.
5. Urmărește parametrii de funcționare ai instalațiilor și consemnează valorile, observațiile și eventualele neconformități în registrele de exploatare sau în documentele specifice.
6. Participă la prelevarea probelor de apă uzată și la efectuarea verificărilor privind calitatea apei, potrivit procedurilor de lucru și instrucțiunilor primite.
7. Supraveghează operațiunile de colectare, evacuare și gestionare a nămolului rezultat din procesul de epurare, cu respectarea normelor de protecție a mediului.
8. Identifică și comunică de îndată șefului ierarhic defecțiunile, avariile, scurgerile, blocajele sau orice alte situații care pot afecta funcționarea stației de epurare.
9. Participă la intervențiile pentru limitarea efectelor incidentelor și avariilor, în limita atribuțiilor, a pregătirii profesionale și a procedurilor de siguranță aplicabile.
10. Asigură curățenia și igienizarea spațiilor de lucru, a platformelor, a zonelor de acces și a echipamentelor din incinta stației de epurare.
11. Utilizează corespunzător sculele, uneltele, echipamentele de lucru și materialele puse la dispoziție și răspunde de păstrarea și întreținerea acestora.
12. Respectă instrucțiunile de exploatare a utilajelor și instalațiilor și nu efectuează intervenții pentru care sunt necesare calificări, autorizări sau competențe pe care nu le deține.
13. Respectă normele de securitate și sănătate în muncă, normele de prevenire și stingere a incendiilor, precum și instrucțiunile privind lucrul în spații cu risc, în apropierea bazinelor și a instalațiilor de epurare.
14. Utilizează echipamentul individual de protecție corespunzător activităților desfășurate și semnalează superiorului ierarhic lipsa, deteriorarea sau necorespunderea acestuia.
15. Respectă normele de protecție a mediului și măsurile stabilite pentru prevenirea poluării solului, apei și aerului.
16. Completează și păstrează, potrivit atribuțiilor primite, registrele de exploatare, fișele de verificare și celelalte documente specifice activității desfășurate.
17. Informează șeful ierarhic cu privire la necesarul de materiale, scule, echipamente și consumabile necesare desfășurării activității în condiții corespunzătoare.
18. Păstrează confidențialitatea informațiilor și documentelor la care are acces în exercitarea atribuțiilor de serviciu, potrivit legii.
19. Respectă programul de lucru, disciplina muncii, regulamentul intern și dispozițiile legale ale superiorilor ierarhici.
20. Îndeplinește și alte sarcini specifice postului, dispuse de conducătorul ierarhic, în condițiile legii și în limitele calificării profesionale.
RESPONSABILITĂȚI :

1. Răspunde de îndeplinirea la timp și în condiții corespunzătoare a atribuțiilor de serviciu.
2. Răspunde de utilizarea corectă a instalațiilor, echipamentelor, sculelor și materialelor încredințate.
3. Răspunde de respectarea instrucțiunilor de exploatare și a procedurilor de lucru aplicabile.
4. Răspunde de consemnarea corectă a datelor și observațiilor în documentele de exploatare pe care le completează.
5. Răspunde de informarea promptă a superiorului ierarhic cu privire la defecțiuni, avarii, incidente și situații care pot afecta procesul de epurare.
6. Răspunde de respectarea normelor de securitate și sănătate în muncă, a celor de prevenire și stingere a incendiilor și a normelor de protecție a mediului.
7. Răspunde, potrivit legii, pentru prejudiciile produse din culpa sa în exercitarea atribuțiilor de serviciu.

